BAC TSR-2

BAC TSR-2 on kahdella suihkumoottorilla varustettu brittiläinen taktinen tiedustelu- ja pommituskone. Konetyypin suunnittelija ja aiottu valmistaja oli British Aircraft Corporation (BAC). Koneesta valmistui täysin lentäväksi ja testikäyttöön kuitenkin pelkkä prototyyppiversio (XR219), 22 aihion () ohella. Se ei onnistunut täyttämään täysin sille asetettuja odotuksia. Moottorit olivat tyyppiä Bristol-Siddeley Olympus. Konstruktiona olivat ylätasoiset deltasiivet, joissa alaspäin kääntyvät winglet-kärjet. Peräsinten muotoilu oli perinteinen, eikä niissä ollut erityisiä poikkeuksia.

Koneelle asetettiin tavoitteeksi lentää ainakin 40 000 jalan eli 12 000 metrin korkeudell ja yli 2.0 Machin luvun nopeudella. Pommitustehtävissä tavoitteeksi asetettiin matalalennolla tehtävät taktiset, myöhemmin myös strategiset (megatonni-luokan) ydinpommitukset 1,3 Machin nopeudella.

Kone olisi kyennyt kuljettamaan koneen sisäisenä pommilastina joko noin 2 700 kg konventionaalisia räjähdepommeja taikka 2 kappaletta WE-177 A/B-tyypin ydinpommeja. Ulkopuolisissa ripustimissa kyettiin kuljettamaan puolustusaseistuksena ilmataisteluohjuksia. Aseistusta yhteensä enintään 4 500 kg, josta 1 800 kg asekuormaa ulkoisesti siipien ripustuskiinnikkeissä.

BAC TSR-2:n kehittelytyö alkoi vuoden 1958 aikana. Koneen ensilento oli 27. syyskuuta 1964.

Konetyypin käytön hylkääminen merkitsi käytön pidentymistä eli jatkoaikaa monelle muulle Kuninkaallisten ilmavoimien konetyypille, muiden muassa V-pommittajille. Ne eivät pystyneet ylittämään äänen nopeutta. BAC TSR-2 jakoi jokseenkin vastaavanlaisen kohtalon, yhdessä Avro Canada CF-105 Arrow:n kanssa. Rynnäkköpommittajan paikan otti lähinnä Blackburn Buccaneer, sekä toissijaisesti myös SEPECAT Jaguar.

Lähteet
http://www.thunder-and-lightnings.co.uk/tsr2/history.php

Viitteet

Aiheesta muualla
http://www.militaryfactory.com/aircraft/detail.asp?aircraft_id=306
http://www.airvectors.net/avtsr2.htmlba
http://www.aviastar.org/air/england/bac_tsr-2.php
http://www.ausairpower.net/Profile-BAC-TSR.2.html
http://www.unrealaircraft.com/classics/tsr2.php
http://www.spyflight.co.uk/tsr2.htm 
http://www.tsr2.info/
http://hushkit.wordpress.com/2012/05/14/the-bac-tsr-2-bombing-the-myth/
http://www.wingweb.co.uk/aircraft/BAC_TSR-2.html 
http://www.avionslegendaires.net/avion-militaire/bac-tsr-2/ 
http://www.airwar.ru/enc/bomber/tsr2.html 
http://www.pienoismallit.net/galleria/malli_7270/ 

Brittiläiset pommikoneet
Brittiläiset tiedustelukoneet
1960-luvun pommikoneet
1960-luvun tiedustelukoneet